|  |
| --- |
| ધોરણ ૧૦ પછી શું?  ધોરણ ૧૦નું આજે પરિણામ જાહેર થયું છે, ત્યારે બોર્ડના વિદ્યાર્થીઓને પછી શું કરવુ ? તેવો સવાલ સતત સતાવતો રહે છે. ઘણા બધા વિદ્યાર્થીઓ દસમાં ધોરણ પછી કયો પ્રવાહ અને ક્યાં વિષયનો અભ્યાસક્રમ પસંદ કરવો તે બાબતે મૂંઝવણ અનુભવતા હશે. આ વિદ્યાર્થીઓની મૂંઝવણને થોડી દુર કરવાનો અમે અહી પ્રયત્ન કરી રહ્યા છીએ.  ધોરણ ૧૦ પછી શું ? આપણા જીવનમાં આપણે ઘણા બધા મહત્‍વના નિર્ણયો પણ લઇએ છીએ. પરંતુ આ કદાચ બહુ જ મહત્‍વનો / અત્‍યંત મહત્‍વનો નિર્ણય છે. આથી જ બહુ વિચારીને લેવા જેવો આ નિર્ણય છે. આ એક નિર્ણયને આધારે કદાચ આપના જીવન અને કારકિર્દીની દિશા નક્કી થશે.  ધોરણ ૧૦ પછી શું કરવું ? આ સવાલનો જવાબ ઘણા બધા વિકલ્‍પો ધરાવે છે, આથી થોડી દુવિધા પણ થાય. આ રસ્‍તે જવું કે પેલા રસ્‍તે જવું એવી મૂંઝવણ થાય. ‘મારો બાળપણનો મિત્ર કે સખી આ કોર્સમાં એડમિશન લે છે તો મારે પણ આ જ કોર્સમાં એડમિશન લેવું જોઇએ, એવી લાલચ પણ થાય. પરંતુ આંધળું અનુકરણ કરવાનો નિર્ણય લેવાની ભૂલ ન કરશો. જે પણ નિર્ણય લો તે વિચારીને, સમજીને લેશો. બધા વિકલ્‍પોની જાણકારી મેળવીને /જરૂર પડયે જાણકાર-નિષ્‍ણાત વ્‍યક્તિનું માર્ગદર્શન પણ મેળવીને અને તમારી પોતાની ક્ષમતા / સંજોગો / નબળાં - સબળાં પાસાંઓ ધ્‍યાનમાં લઇને તમે જાતે જ નિર્ણય કરશો તો તે જ નિર્ણય શ્રેષ્‍ઠ રહેશે.  આમ, ધોરણ ૧૦ પછી આખું આકાશ તમારા જ સ્‍વાગત માટે ખુલ્‍લું છે. તમારા પગ પાસે લીલીછમ જાજમ છે અને આપ ધારો તો સામે કોઇ જ અવરોધ પણ નથી. આપ આ જાજમ પર પગ મૂકો, ચાલો, દોડો....તમારી તાકાત હોય તેટલાં રંગીન સપનાં લઇને દોડો.... Sky is the limit. તો ધોરણ ૧૦ પછી આગળ અભ્‍યાસ માટે આપના રસ-રુચિ-સંજોગોને ધ્‍યાનમાં લઇને જે પણ વિકલ્‍પ પસંદ કરો. તેમાં આપ જો Top પર રહેશો તો - એટલે કે પ્રથમ પાટલીના First Bench ના વિદ્યાર્થી રહેશો તો - આપના માટે સમગ્ર આકાશ ખુલ્‍લું છે જ. આ સપનાંને સાકાર કરી બતાવવાની શક્યતા અને શક્તિ પણ આપના જ હાથમાં છે. |
|  |
|  |
| સાયન્‍સ - કોમર્સ - આર્ટસ કયો પ્રવાહ પસંદ કરવો ? કે પછી અન્‍ય કોઇ કરવા ?  આપણે જાણીએ છીએ તેમ દર વર્ષે ગુજરાત રાજ્યમાં ધોરણ ૧૦ ની Board Exam. પાંચથી છ લાખ વિદ્યાર્થી મિત્રો આપે છે જ. આ મિત્રો અને તેમના વાલીઓને એક મહત્‍વનો નિર્ણય લેવાનો છે કે હવે શું કરવું જોઇએ ? કારણકે આ નિર્ણય સમગ્ર કારકિર્દીની દિશા નક્કી કરનારો નિર્ણય પુરવાર થઇ શકે તેવી શક્યતાઓ છે. આથી બધાં જ પાસાંઓનો વિચાર કરીને આપણે આ નિર્ણય લેવાનો છે.  ધોરણ ૧૦ પાસ કર્યા પછી આપણી સમક્ષ કયા કયા મુખ્‍ય વિકલ્‍પો છે તે પર નજર કરીએ:   ધોરણ ૧૦ પછી શું કરવું એનો સૌથી સારો જવાબ એક લીટીમાં આપીએ તો ધોરણ ૧૧ માં એડમિશન લેવું.ધોરણ ૧૦ પછી આગળ અભ્‍યાસ માટે મુખ્‍ય બે પ્રવાહો છે :  ***(૧) સામાન્‍ય પ્રવાહ (૨) વિજ્ઞાન પ્રવાહ***  ડિપ્‍લોમાં એન્‍જિનિયરિંગ તેમજ અન્‍ય ડિપ્‍લોમાં કોર્સમાં અભ્‍યાસ:  ગુજરાતમાં ધોરણ ૧૦ પછી ડિપ્‍લોમાં અભ્‍યાસક્રમોમાં પ્રવેશ કેન્‍દ્રીય ડિપ્‍લોમાં પ્રવેશસમિતિ (Central Diploma Admission Committee - CDAC) દ્વારા આપવામાં આવે છે. આ ડિપ્‍લોમાં અભ્‍યાસક્રમો અને તેમાં પ્રવેશ માટે જરૂરી લાયકાત અંગે જોઇએ.   |  |  |  |  | | --- | --- | --- | --- | | અનુ | અભ્‍યાસક્રમનું નામ | અભ્‍યાસક્રમની મુદત સેમેસ્‍ટરમાં | પ્રવેશ લાયકાત | | ૧ | સિવિલ એન્‍જિનિયરિંગ | ૬ સેમેસ્‍ટર | એસ એસ.સી. ગણિત, વિજ્ઞાન, અંગ્રેજી સાથે પાસ | | ૨ | મિકેનિકલ એન્‍જિનિયરિંગ | | ૩ | ઇલેકટ્રિકલ એન્‍જિનિયરિંગ | | ૪ | કેમિકલ એન્‍જિનિયરિંગ | | પ | પ્રિન્‍ટિંગ ટેકનોલોજી | | ૬ | સિરામિક ટેકનોલોજી | | ૭ | આર્કિટેકચર આસિસ્‍ટન્‍ટશિપ | ૭ સેમેસ્‍ટર (૧ સે. ટ્રેનિંગ | | ૮ | ઓટોમોબાઇલ એન્‍જિનિયરિંગ | ૬ સેમેસ્‍ટર | | ૯ | મેટલર્જી | | ૧૦ | ટેક્ષ્‍ટાઇલ મેન્‍યુફેકચરિંગ | | ૧૧ | ટેક્ષ્‍ટાઇલ પ્રોસેસિંગ | | ૧૨ | માઇનિંગ એન્‍જિનિયરિંગ | | ૧૩ | ઇલેકટ્રોનિક્સ એન્‍ડ કૉમ્‍યુનિકેશન    એન્‍જિનિયરિંગ | | ૧૪ | કમ્‍પ્‍યુટર ટેકનોલોજી | | ૧પ | ઇન્‍ફર્મેશન ટેકનોલોજી | | ૧૬ | ઇન્‍સ્‍ટ્રુમેન્‍ટેશન એન્‍ડ કન્‍ટ્રોલ   એન્‍જિનિયરિંગ | | ૧૭ | પાવર એન્‍જિનિયરિંગ | | ૧૮ | મેકાટ્રોનિક્સ | | ૧૯ | હોટલ મેનેજમેન્‍ટ એન્‍ડ કેટરીંગ   ટેકનોલોજી | | ૨૦ | પ્‍લાસ્‍ટિક એન્‍જિનિયરિંગ | ૮ સેમેસ્‍ટર (૨ સેમેસ્‍ટર ટ્રેનિંગ સાથે) | | ૨૧ | ફેબ્રિકેશન ટેકનોલોજી | | ૨૨ | સિવિલ એન્‍જિનિયરિંગ (ડી. એલ. એમ.) | ૮ સેમેસ્‍ટર | | ૨૩ | મિકેનિકલ એન્‍જિનિયરિંગ (ડી. એલ.   એમ.) | | ૨૪ | ઇલેકટ્રિકલ એન્‍જિનિયરિંગ (ડી. એલ.   એમ.) | | ૨પ | કોમર્શિયલ પ્રેકટિસ | ૬ સેમેસ્‍ટર (૧ સેમેસ્‍ટર ઇન્‍ડસ્‍ટ્રિયલ ટ્રેનિંગ સાથે) | એસ.એસ.સી. અંગ્રેજી અને ગણિત સાથે પાસ | | ૨૬ | કમ્‍પ્‍યુટર એઇડેડ કોસ્‍ચ્‍યુમ ડિઝ)ઇન એન્‍ડ   ડ્રેસમેકિંગ (ફક્ત મહિલાઓ માટે) | ૬ સેમેસ્‍ટર | એસ.એસ.સી. અંગ્રેજી સાથે પાસ | | ૨૭ | ટેક્ષ્‍ટાઇલ ડિઝાઇન (ફક્ત મહિલાઓ માટે) | | ર૮ | હોમ સાયન્‍સ (ફક્ત મહિલાઓ માટે) | ૬ સેમેસ્‍ટર | એસ.એસ.સી. અંગ્રેજી સાથે પાસ | | ર૯ | કોમર્શિયલ આર્ટ (ફક્ત મહિલાઓ માટે | ૬ સેમેસ્‍ટર | એસ.એસ.સી. ડ્રોઇંગ ગણિત, વિજ્ઞાન, અંગ્રેજી સાથે પાસ |   નોંધ : આ તમામ અભ્‍યાસક્રમો માટે એક જ પ્રવેશ ફોર્મ ભરવાનું રહેશે.  આઇ.ટી.આઇ (Industrial Training Institute) ના જુદા જુદા કોર્સમાં અભ્‍યાસ:  ધો. 10 પછી વિવિધ આઈટીઆઈમાં એન.સી.વી.ટી. પેટર્નના આશરે 53 અને જી.સી.વી.ટી. પેટર્નના આશરે 19 અભ્યાસક્રમ છે. તેની મુદત એકથી બે વર્ષ સુધીની છે તેમજ ટૂંકા ગાળાના અભ્યાસક્રમો આશરે 75 જેટલા છે, જેની મુદ્દત 6 માસ સુધીની છે.  **આઇ.ટી.આઇ ના જુદા જુદા મહત્વનાં કોર્સ:**  *6 Month Courses 1. Data Preparation Assistant*  *One Year Courses 1. Moulder  2. Hand Compositor  3. Forger & Heat Treater (Blacksmith) 4. Cutting & Tailoring 5. Diesel Mechanic 6. Sheet Metal Works 7. Welder 8. Carpenter 9. Book Binding 10. Plumber 11. Wireman 12. Console Operator cum Programme Assistant 13. Letter Press Machine Operator 14. Winder 15. Mason 16. Stenography (English)  2 Year Courses a. Plastic Processing Operator b. Draughtsman Civil c. Draughtsman Mechanical d. Fiber Reinforced Plastic Course e. Radio & T.V.Mechanism f. Turner g. Fitter h. Motor-vehicle Mechanic i. Electronics Mechanic j. Machinist (Grinder) k. Electrician l. Refrigerator & Air Condition Mechanic*  ભારતમાં છેલ્લા દસ વર્ષમાં ઇવેન્ટ મેનેજમેન્ટનું પ્રચલન શરૂ થયું છે. આજે તે શહેરની સીમા ઓળંગીને ગામડાઓ કસબાઓ સુધી પહોંચ્યું છે. એના કારણે ઇવેન્ટ મેનેજમેન્ટમાં કારકિર્દીની શક્યતા વધી છે : ઉત્તમ કારકિર્દી ઘડવા તમે ડિપ્લોમા ઇન ઇવેન્ટ મેનેજમેન્ટનો કોર્સ કરી શકો છો.  ફાઇન આર્ટ ડિપ્‍લોમાં કોર્સમાં અભ્‍યાસ:  આજના યુગમાં મલ્‍ટી મીડિયાનો ખૂબ સારો વિકાસ છે. વેબ ડિઝાઇનિંગ, એનિમેશન, વિઝયુલાઇઝર, ક્રિએટિવ આર્ટિસ્‍ટ, ગ્રાફિક આર્ટિસ્‍ટ, વેબ પ્રોગ્રામર વગેરેનાં ક્ષેત્રો ઝડપથી આગળ આવી રહ્યાં છે. એનિમેશન, ડિઝાઇન, પ્રોગ્રામિંગ, ગ્રાફિક, વિઝયુલાઇઝિંગ (જીવંત ઊભું કરવાની કળા) જેવા મલ્‍ટી મીડિયાના ક્ષેત્રમાં જવા માટે ફાઇન આર્ટના કોર્સ ઉપયોગી બને છે. ધોરણ ૧૦ પછી ડિપ્‍લોમાં ફાઇન આર્ટના કોર્સ ચાલે છે. જો આગળ ધોરણ ૧૧ અને ૧૨ નો અભ્‍યાસ કરો તો ત્‍યાર બાદ બેચલર ઓફ ફાઇન આર્ટનો કોર્સ વડોદરા, વલ્‍લભવિદ્યાનગર અને મુંબઇમાં ચાલે છે.  પાંચ વર્ષના ડિપ્‍લોમાં ધોરણ ૧૦ ના આધારે અને A.T.D. આર્ટ ટીચર ડિપ્‍લોમાં ૨ વર્ષ માટે ધોરણ ૧૨ ના આધારે, એચ.એસ.સી. અથવા એસ.એસ.સી. સાથે ડ્રોઇંગ ગ્રેડ પરીક્ષા પસાર કરેલ હોવી જોઇએ.તો તમે **ચિત્રકલાના અભ્‍યાસક્રમો માટે પ્રવેશ મે**ળ**વી શકશો.**   |  | | --- | | **૫ વર્ષના ડિપ્‍લોમાં અભ્‍યાસક્રમો : (ધો. ૧૦ પછી)** | | (૧) ડ્રોઇંગ એન્‍૯ પેઇન્‍ટિંગ  (૨) એપ્‍લાઇડ / કૉમર્શીયલ આર્ટ (૩) સ્‍કલ્‍પચર એન્‍ડ મોડલિંગ |   કૃષિક્ષેત્રે યુનિવર્સિટીના કોર્સમાં અભ્‍યાસ:   |  | | --- | | આપણા દેશના મુખ્‍ય ઉદ્યોગોમાં કૃષિ અને પશુપાલન આજે પણ સૌથી વધુ મહત્‍વ ધરાવે છે. ગુજરાત રાજ્ય પણ કૃષિ ક્ષેત્રે સમગ્ર દેશમાં આગળ પડતું સ્‍થાન ધરાવે છે જ અને ડેરી ઉદ્યોગ ક્ષેત્રે - પશુપાલન ક્ષેત્રે તો ગુજરાત કદાચ સૌથી મોખરે છે. ગુજરાતના આ બંને મહત્‍વનાં ક્ષેત્રોમાં ગુજરાત સદાય અગ્રેસર રહે તે હેતુથી જ ગુજરાત રાજ્યમાં કૃષિ યુનિવર્સિટીઓ છે.  આ એગ્રિકલ્‍ચર યુનિવર્સિટીઓ ખેતીવાડી, પશુપાલન, મત્‍સ્‍યોધોગ વગેરે ક્ષેત્રે જુદા જુદા પ્રકારના ડિપ્‍લોમા સ્‍નાતક, અનુસ્‍નાતક તથા પી.એચ.ડી સુધીના અભ્‍યાસક્રમો ચલાવે છે.આ યુનિવર્સિટીઓમાં જુદા જુદા પ્રકારનાં બિયારણોનાં સંશોધનો કરવા, પાક ઉત્‍પાદન વધારવા, પાકોના રોગો અટકાવવા જરૂરી સંશોધનો કરવાં તેમજ ખેતીવાડીમાં નવી ટેકનોલોજીનો વિકાસ થાય તેવાં સંશોધનો કરવા ઉપરાંત પશુપાલન ક્ષેત્રે જરૂરી વિકાસ થાય તે માટે પશુઓમાં થતા રોગો અટકાવવા તેમજ દૂધ ઉત્‍પાદન વધારવા જરૂરી સંશોધન કરવામાં આવે છે. આ કૃષિ ડિપ્‍લોમાની મુદત ૨ વર્ષ છે.તેની પ્રવેશ લાયકાત ધોરણ ૧૦ પાસ છે. | |  |   **યુનિવર્સિટીઓ:** (૧)    સરદાર પટેલ કૃષિ યુનિવર્સિટી  (૨)    આણંદ કૃષિ યુનિવર્સિટી  (૩)    નવસારી કૃષિ યુનિવર્સિટી  (4) જૂનાગઢ કૃષિ યુનિ.  કેટલાક પ્રોફેશ્‍નલ કોર્સમાં અભ્‍યાસ:  **તબીબી ક્ષેત્રે**: ધોરણ ૧૦ પાસ થયેલ વિદ્યાર્થીઓ માટે તબીબી ક્ષેત્રે પણ સુંદર કારકિર્દી છે. તેઓ આયુર્વેદ કંપાઉન્‍ડર તરીકે પણ કારર્કિદી ઘડી શકે છે. આ માટે સરકારી આયુર્વેદ મહાવિદ્યાલય, આજવા રોડ, વડોદરા ખાતે ૧ વર્ષની મુદતનો આયુર્વેદ કમ્‍પાઉન્‍ડરનો કોર્સ ઉપલબ્‍ધ છે. વય મર્યાદાઃ ૧૬ થી ૨૩ વર્ષ તથા ધોરણ ૧૦ માં સંસ્‍કૃત રાખેલું હોવું જોઇએ.  **ડી. ફાર્મસી (આયુર્વેદ):** આયુર્વેદ ફાર્મસી ડિપ્‍લોમાં કોર્સ બે વર્ષની મુદતનો જામનગર ખાતે મળે છે.લાયકાત ધો. ૧૦ પાસ છે. મેડિકલ ક્ષેત્રમાં જોડાવા માટે ધો. 10 પછી ફિમેલ હેલ્થ વર્કરનો અભ્યાસક્રમ જિલ્લાની જિલ્લા પંચાયતના તાબાની સરકારની હાસ્પિટલોમાં થઈ શકે છે. આ માટે જિલ્લાના મુખ્ય આરોગ્ય અધિકારી, જિલ્લા પંચાયતનો સંપર્ક કરવો. તાલુકા પંચાયતો, નગરપાલિકાઓ અને મ્યુ. કોર્પોરેશનમાં આરોગ્ય સુપરવાઈઝર તરીકે જોબ મળે છે. ધો. 10 અંગ્રેજી સાથે પાસ કરેલ હોય તથા 18 વર્ષની વય ધરાવતા હોય તો અરજી કરી શકાય.  સેનેટરી ઇન્સ્પેક્ટરનો કોર્સ ધો.10 પછી પ્રાપ્ય છે. ઓલ ઇન્ડિયા ઇન્સ્ટિટ્યૂટ આફ સેલ્ફ ગવર્નમેન્ટ, રાજકોટ, સુરત, વડોદરા અને અમદાવાદ ખાતે સેનેટરી ઇન્સ્પેક્ટરનો 18 માસનો કોર્સ ચાલે છે.   ઓલ ઇન્ડિયા ઇન્સ્ટિટ્યૂટ આફ લોકલ સેલ્ફ ગવર્નમેન્ટ, બરફીવાલા ભવન, ખાનપુર, અમદાવાદ.   ઓલ ઇન્ડિયા ઇન્સ્ટિટ્યૂટ ઓફ લોકલ સેલ્ફ ગવર્નમેન્ટ, નહેરૂ ભવન, રાજમહેલ રોડ, વડોદરા   ઓલ ઇન્ડિયા ઇન્સ્ટિટ્યૂટ ઓફ લોકલ સેલ્ફ ગવર્મેન્ટ, કોઠારિયા નાકા ચોક, રાજકોટ.   નગર પ્રાથમિક એજ્યુકેશન સમિતિ સ્કૂલ નં. 78, સેકન્ડ ફ્લોર, મછારપુરા, ગ્લેમન્ડી, સુરત  **પ્રિ. પી.ટી.સી.**: આપ ધોરણ ૧૦ પાસ છો કોઇ કારણસર આપ આગળ અભ્‍યાસ કરી શકો તેમ નથી છતાં આપને શિક્ષક બનવું છે. તો ધોરણ ૧૦ પછી ગુજરાતમાં એક વર્ષનો પ્રિ. પી.ટી.સી. ના અભ્‍યાસક્રમમાં પ્રવેશ મેળવી શકો છો. પ્રિ. પી.ટી.સી. કરી આપ બાલમંદિરમાં નોકરી મેળવી શકો અથવા આપ આપનું પોતાનું બાલમંદિર ચાલુ કરી રોજગાર મેળવી શકો. પ્રવેશ માટે ધો. ૧૦ (એસ.એસ.સી.) પરીક્ષા ઉત્તીર્ણ કરેલી હોવી જોઇએ.  **સંરક્ષણ દળોમાં કારકિર્દી:** સંરક્ષણ સેવા (ભૂમિદળ, નૌકાદળ તથા વાયુદળ)માં અવારનવાર ભરતી થતી હોય છે. જુદા જુદા તાલીમી પ્રકારના અભ્યાસક્રમોની જાહેરાત દૈનિક વર્તમાનપત્રમાં આપવામાં આવે છે.  લાયકાત : અપરિણીત ભારતીય પુરુષો 16થી 19 વર્ષની વય. ધો-10માં અંગ્રેજી વિષય સાથે પાસ. નિયત શારીરિક યોગ્યતા ધરાવતા હોવા જોઈએ.  **ધો. 10 પછી ડાયરેક્ટ નોકરીની કેટલીક તકો:**  ધો. 10 પછી ઘણા મિત્રો આગળ અભ્યાસ કરવા કરતાં નોકરીમાં જોડાવાનું નક્કી કરે છે. ગુજરાત સરકારના સચિવાલયના વિભાગો, ગુજરાત સરકારની વિવિધ કચેરીઓમાં કલાર્ક લેવલની પોસ્ટ, ટાઈપીસ્ટની પોસ્ટ માટે ગુજરાત ગૌણ સેવા પસંદગી મંડળ દ્વારા સ્પર્ધાત્મક ભરતી પરીક્ષા લેવામાં આવે છે. ધો. 10 પછી સ્ટેનોગ્રાફીનો કોર્સ કર્યો હોય તે મિત્રો સ્ટેનોગ્રાફની પોસ્ટ માટે અરજી કરી શકે છે.રેલવે રિક્રૂટમેન્ટ બોર્ડ દ્વારા પણ વિવિધ જગાની ભરતી થતી રહે છે. રેલવેમાં ગેંગમેન(ખલાસી), ફાટક ઓપરેટર જેવી જગ્યાઓની ભરતી પણ થાય છે.  હવે આપ જ કહો : છે ને અનંત તકો.... આપે ધોરણ ૧૦ પછીના વિકલ્‍પો પર એક ઊડતી નજર કરીને ? હવે આપ જ કહો છો ને આકાશ જેટલી અનંત તકો. જો કોઇ ક્ષેત્રમાં વિકાસની, આગળ વધવાની અગણિત તકો હોય, તો આપણે કહીએ છીએ કે Sky is the limit હવે આપણે ધોરણ ૧૦ પછીની તકોના સંદર્ભમાં પણ આ જ વાક્ય કહી શકીએ ને? |